
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 383 

11 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείου του κελύφους του αλευ¬ 
ρόμυλου επί της οδού Αγχιάλου 2, φερόμενης 
ιδιοκτησίας Αληοσμάν Οσμάν, στο Δήμο Κομο¬ 
τηνής, Π.Ε. Ροδόπης, Περιφέρειας Ανατολικής 

Μακεδονίας - Θράκης. 1 

Χαρακτηρισμός ως διατηρητέου του κτιρίου, που 
βρίσκεται επί της οδού Ίωνος Δραγούμη 21 
(Ο.Τ. 135), στον «ιστορικό τόπο» της Θεσσαλο¬ 
νίκης, φερόμενου ως ιδιοκτησίας της εταιρείας 
«ΙΝΤΕΒΘΟΝΤΙΝΕΝΤΑί. ΙΝΤΕΒΝΑΤΙΟΝΑΙ Α.Ε.ΕΑ.Π», 
και καθορισμός ειδικών όρων και περιορισμών 


δόμησης αυτού. 2 

Κίνηση της διαδικασίας σύνταξης της μελέτης «Σχέ¬ 
διο Χωρικής και Οικιστικής Οργάνωσης Ανοικτής 
Πόλης (ΣΧΟΟΑΠ) της Δ.Ε. Μακρινίτσας του Δήμου 
Βόλου της Περιφερειακής Ενότητας Μαγνησίας».. 3 
Αναγνώριση του δρόμου που συνδέει τους οικι¬ 
σμούς Αλυκανά - Κατοστάρι Ζακύνθου ως κύριου 
Δημοτικού (αρθ. 1 παρ. 2 του Π.Δ. 24/31.5.1985 
ΦΕΚ 270/Δ'). 4 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ (1) 

296378/33248/275 


Χαρακτηρισμός ως μνημείου του κελύφους του αλευ¬ 
ρόμυλου επί της οδού Αγχιάλου 2, φερόμενης ιδιο¬ 
κτησίας Αληοσμάν Οσμάν, στο Δήμο Κομοτηνής, 
Π.Ε. Ροδόπης, Περιφέρειας Ανατολικής Μακεδονίας - 
Θράκης. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Π.Δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 


των κανονιστικών αυτών διατάξεων δεν προκαλείται 
δαπάνη σε βάρος του Κρατικού προϋπολογισμού. 

β) Του άρθρου 2 του Π.Δ. 118/2013 (Α' 152) «Ιδρυση 
Υπουργείου Πολιτισμού και Αθλητισμού». 

γ) Του Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

δ) Του Ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς». 

ε) Του Ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

στ) Του Π.Δ. 104/2014 (Α' 171) «Οργανισμός Υπουργείου 
Πολιτισμού και Αθλητισμού», καθώς και το Π.Δ. 191/2003 
(Α' 146) «Οργανισμός του Υπουργείου Πολιτισμού» καθ'ο 
μέρος αυτό διατηρείται σε ισχύ με το άρθρο 70 του 
Π.Δ. 104/2014. 

2. Την υπουργική απόφαση ΥΠΠΟ/ΔΟΕΠΥ/ΤΠΟΝΥΣ/ 
14/3698/20-01-2004 «Οργάνωση και λειτουργία των Συμ¬ 
βουλίων του Ν. 3028/2002» (Β' 70). 

3. Την από 29-8-2014 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεώτερων Μνημείων με αριθμό πρακτικού 19/ 
16-10-2014 (Θέμα Ιο), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1β, του Ν. 3028/2002, το κέλυφος του 
αλευρόμυλου επί της οδού Αγχιάλου 2, σύμφωνα με 
το συνημμένο τοπογραφικό διάγραμμα με τα στοιχεία 
Ε9, Ε8, Ε7, Α4, Α3, Α2, Α1, Ε9, φερόμενης ιδιοκτησίας 
Αληοσμάν Οσμάν, στο Δήμο Κομοτηνής, Π.Ε. Ροδόπης, 
Περιφέρειας Ανατολικής Μακεδονίας - Θράκης, λόγω 
της αρχιτεκτονικής και ιστορικής σημασίας του για την 
πόλη της Κομοτηνής. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 















4414 

Αριθμ. 6247 (2) 

Χαρακτηρισμός ως διατηρητέου του κτιρίου, που βρί¬ 
σκεται επί της οδού Ίωνος Δραγούμη 21 (Ο.Τ. 135), 
στον «ιστορικό τόπο» της Θεσσαλονίκης, φερόμενου 
ως ιδιοκτησίας της εταιρείας «ΙΝΤΕΒΘΟΝΤΙΝΕΝΤΑΙ. 
ΙΝΤΕΒΝΑΤΙΟΝΑΙ. Α.Ε.Ε.Α.Π.», και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/09.04.2012 (ΦΕΚ 79/Α709.04.2012) «Νέος Οι¬ 
κοδομικός Κανονισμός» και ειδικότερα του άρθρου 6 αυτού. 

β) Του Π.Δ. 358/06.10.1986 (ΦΕΚ 158/Α710.10.1986) «Κα¬ 
θορισμός αρμοδιοτήτων Υπουργείου Βόρειας Ελλάδας» 
και ειδικότερα του άρθρου 2 παρ. δ (αα) αυτού, που 
αναφέρεται στο χαρακτηρισμό κτιρίων ως διατηρητέων 
ή οικισμών ή τμημάτων αυτών ως παραδοσιακών. 

γ) Του ΠΔ. 85/21.06.2012 (ΦΕΚ 141/Α721.06.2012) και ειδικό¬ 
τερα του αρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προσω¬ 
πικού που έχει η υφιστάμενη κατά την έκδοση του ΠΔ/τος 
Γ ενική Γ ραμματεία Μακεδονίας- Θράκης του πρώην Υπουρ¬ 
γείου Ανάπτυξης, Ανταγωνιστικότητας και Ναυτιλίας και 
των φορέων που αυτή επόπτευε, η οποία και καταργείται. 

2. Την υπ’ αριθ. οικ. 2919/12.09.2012 απόφαση Υ.ΜΑ.Θ. 
«Εξουσιοδότηση στον Προϊστάμενο Γ ενικής Διεύθυνσης και 
στους Προϊσταμένους των Διευθύνσεων, των Αυτοτελών 
Τμημάτων και Τμημάτων του Υπουργείου Μακεδονίας και 
Θράκης για υπογραφή εγγράφων «Με εντολή Υπουργού». 

3. Την από 25.04.2013 αιτιολογική έκθεση του Τμήματος 
ΠΕ.ΧΩ.Δ.Ε. της Δ/νσης Περιβάλλοντος και Υποδομών 
του Υ.ΜΑ.Θ. 

4. Το με αριθ. πρωτ. 2034/25.04.2013 έγγραφο του 
Υπουργείου Μακεδονίας και Θράκης, με το οποίο κοινο¬ 
ποιήθηκε η παραπάνω αιτιολογική έκθεση στην φερόμενη 
ως ιδιοκτήτρια του κτιρίου εταιρεία «ΙΝΤΕΒΘΟΝΤΙΝΕΝΤΑΙ. 
ΙΝΤΕΒΝΑΤΙΟΝΑί. Α.Ε.Ε.Α.Π.». 

5. Την με αρ. πρωτ. 2398/22.05.2013 ένσταση κατά της ως 
άνω αιτιολογικής έκθεσης, την οποία υπογράφει ο Διευ- 
θύνων Σύμβουλος της εταιρείας «ΙΝΤΕΒΘΟΝΤΙΝΕΝΤΑΙ. 
ΙΝΤΕΒΝΑΤΙΟΝΑΙ. Α.Ε.Ε.Α.Π.». 

6. Την από 25.06.2013 εξέταση της ανωτέρω ένστασης 
από το Τμήμα ΠΕ.ΧΩ.Δ.Ε. της Δ/νσης Περιβάλλοντος και 
Υποδομών του Υ.ΜΑ.Θ. 

7. Τη γνωμοδότηση του Κεντρικού Συμβουλίου Αρ¬ 
χιτεκτονικής Μακεδονίας και Θράκης (πρακτικό 2/ 
25.09.2014/θέμα 2ο), αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται επί της οδού Ίωνος Δραγούμη 21 (Ο.Τ. 135), στον 
«ιστορικό τόπο» της Θεσσαλονίκης, φερόμενο ως ιδιοκτη¬ 
σία της εταιρείας «ΙΝΤΕΒΘΟΝΤΙΝΕΝΤΑ1_ ΙΝΤΕΒΝΑΤΙΟΝΑΙ. 
Α.Ε.Ε.Α.Π», όπως φαίνεται στο τοπογραφικό διάγραμμα 
κλίμακας 1:500, που θεωρήθηκε από τη Διεύθυνση Περι¬ 
βάλλοντος και Υποδομών του Υπουργείου Μακεδονίας 
και Θράκης και που σε σμίκρυνση αντίτυπο του δημοσι¬ 
εύεται με την απόφαση αυτή, για τους παρακάτω λόγους: 

α) Είναι δείγμα νεοκλασικής αρχιτεκτονικής και απο¬ 
τελεί έργο ενός καθοριστικού για το ρόλο του στην 
ιστορία της Θεσσαλονίκης αρχιτέκτονα, του Κ. Κιτσίκη. 

β) Συνδέεται με την ιστορική φάση της ανοικοδόμη¬ 
σης της ιστορικού κέντρου της Θεσσαλονίκης μετά την 
πυρκαγιά του 1917. 


γ) Βρίσκεται στον χαρακτηρισμένο ως «ιστορικό τόπο» 
της Θεσσαλονίκης και η διατήρησή του θα συμβάλλει στην 
περαιτέρω διάσωση των αξιόλογων κτιρίων στην περιοχή. 

δ) Διατηρεί από την ημέρα κατασκευής του μέχρι και 
σήμερα την αυθεντικότητα της μορφής και της χρήσης. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση, ή καταστροφή των επί 
μέρους αρχιτεκτονικών και διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των 
εγκαταστάσεων και η στατική ενίσχυσή του. 

4. Επιτρέπεται η αλλαγή χρήσης του, μετά από γνωμο¬ 
δότηση του οικείου Συμβουλίου Αρχιτεκτονικής, εφόσον 
η χρήση αυτή δεν απαγορεύεται από τις πολεοδομικές 
διατάξεις για τις χρήσεις γης που ισχύουν στην περιοχή 
του ακινήτου. Σε περίπτωση που για την εγκατάσταση της 
νέας χρήσης απαιτείται η πραγματοποίηση οικοδομικών 
εργασιών, εκτός από τη γνωμοδότηση του οικείου Συμβου¬ 
λίου Αρχιτεκτονικής απαιτείται και η έγκριση της αρμό¬ 
διας υπηρεσίας του Υπουργείου Μακεδονίας και Θράκης. 

5. Οι επεμβάσεις στο εσωτερικό του διατηρητέου κτι¬ 
ρίου επιτρέπονται με την προϋπόθεση ότι θα οδηγούν σε 
μικρής κλίμακας τροποποιήσεις λειτουργικού χαρακτή¬ 
ρα, ώστε να μην αλλοιώνεται η τυπολογία του κτιρίου. 

6. Είναι δυνατή η προσθήκη καθ’ ύψος του κτιρίου, μετά 
από υποβολή σχετικής αρχιτεκτονικής μελέτης, έγκριση 
αυτής από την αρμόδια υπηρεσία του ΥΠ.ΠΟ.Α., γνω¬ 
μοδότηση του οικείου Συμβουλίου Αρχιτεκτονικής και 
έγκρισή της από την αρμόδια υπηρεσία του Υπουργείου 
Μακεδονίας και Θράκης, κατόπιν έκδοσης απόφασης του 
Υπουργού Μακεδονίας και Θράκης για τον καθορισμό 
συμπληρωματικών όρων και περιορισμών δόμησης κατά 
παρέκκλιση από κάθε γενική ή ειδική διάταξη, σύμφωνα 
με τις διατάξεις του αρθ. 6, παρ. 3γ του Ν. 4067/2012, 
εφόσον αυτό κριθεί απαραίτητο. 

7. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο δώμα και στην όψη του 
διατηρητέου κτιρίου, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

8. Για οποιαδήποτε επέμβαση στο εσωτερικό ή στο εξω¬ 
τερικό του διατηρητέου κτιρίου, καθώς και για την τοποθέ¬ 
τηση των αναγκαίων επιγραφών, απαιτείται ο έλεγχος των 
σχετικών μελετών από το οικείο Συμβούλιο Αρχιτεκτονικής 
και η έγκριση αυτών από τη Διεύθυνση Περιβάλλοντος 
και Υποδομών του Υπουργείου Μακεδονίας και Θράκης. 
Διευκρινίζεται ότι, με απόφαση του Υπουργού Μακεδονίας 
και Θράκης μπορεί να ορίζονται εργασίες ή επεμβάσεις για 
τις οποίες δεν απαιτείται έγκριση της αρμόδιας υπηρεσίας 
του Υπουργείου Μακεδονίας και Θράκης. 

9. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

10. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α.. 

11. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Νοεμβρίου 2014 

ο ΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

ΥΠΟΥΡΓΕΙΟ ΜΑΚΕΔΟΝΙΑΣ - ΘΡΑΚΗΣ 


Το τοπογραφικό αυτό διάγραμμα κλίμακας 1 :.500 

συνοδεύει την απόφαση. .Τ.-^-0. Ι& 

του Υπουργείου Μακεδονίας - Θράκης, 
για το χαρακτηρισμό ως διατηρητέου του κτιρίου 

που βρίσκεται ..£ίλΐ..ο>.5»..ο.<5αϋ. 

.1.ιΐΑΛλ2>.....Δρα&αο^Λ0Ω.....'2.·1-. 

.;&ΤΔν..Υ/Λ6Χθρ0ΛΟ.ΤΟΛΩ//··Τ)α5..Ο£β/·νιΐ>ίτ£ 

του Δήμου .. .0.£·&6(2 ιΛΟ.\/λιλ.τι^. 

του Νομού ...&.&6£ΛΛΛν.ι.νοα.5. 

και για τον καθορισμό ειδικών όρων προστασίας 
και περιορισμών δόμησής του.- 

Θεσσαλονίκη.12... /...ΐΛ— / 20ί4-·. 

Ο ΠΡΟΪΣΤΑΜΕΝΟΣ ΤΟΥ Τμ. Πορ&206ΐΑ\<υ 
ιης Δ/νσης Περιβάλλοντος και Πολ»Τ»6^®*>^·ΜΑ.Θ. 
-- 


νΟίΧ'έΛΛίλν 

κοο Αιςοηρνττνίέν Κηρ,ΐο/ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 000/^ 

Αριθμ. 3547/218195 (3) 

Κίνηση της διαδικασίας σύνταξης της μελέτης «Σχέδιο 
Χωρικής και Οικιστικής Οργάνωσης Ανοικτής Πόλης 
(ΣΧΟΟΑΠ) της Δ.Ε. Μακρινίτσας του Δήμου Βόλου 
της Περιφερειακής Ενότητας Μαγνησίας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 4 παρ. 10 και του άρθρου 
5 του Ν. 2508/1997 (ΦΕΚ 124 Α') «Βιώσιμη οικιστική ανά¬ 
πτυξη των πόλεων και των οικισμών της χώρας και 
άλλες διατάξεις». 

2. Τις διατάξεις του άρθρου 3 παρ. 1 του Ν. 1337/1983 
(ΦΕΚ 33 Α') «Επέκταση πολεοδομικών σχεδίων, οικιστική 
ανάπτυξη και σχετικές ρυθμίσεις». 

3. Τις διατάξεις του Ν. 2503/1997 (ΦΕΚ 107 Α') «Διοί¬ 
κηση, οργάνωση, στελέχωση Περιφέρειας, ρυθμίσεις 
θεμάτων για την τοπική Αυτοδιοίκηση». 

4. Τις διατάξεις του Ν. 3852/2010 (87/Α'/2010) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης -Πρόγραμμα Καλλικράτης». 

5. Τις διατάξεις του Π.Δ/τος 138/2010 (213/Α') «Ορ¬ 
γανισμός της Αποκεντρωμένης Διοίκησης Θεσσαλίας 
-Στερεός Ελλάδας». 

6. Τις διατάξεις του Ν. 2831/2000 άρθρο 29 (ΦΕΚ 140 
Α') «Τροποποίηση των διατάξεων του Ν. 1577/1985 και 
άλλες πολεοδομικές ρυθμίσεις». 

7. Το γεγονός ότι σύμφωνα με το άρθ. 2 του Ν. 3852/2010 
η Κοινότητα Μακρινίτσας αποτελεί πλέον Δημοτική Ενό¬ 
τητα (Δ.Ε.) του Δήμου Βόλου που συστήθηκε εκ νέου με 
το άρθ. 1 του ίδιου νόμου. 

8. Την υπ’ αριθμό 2616/15-07-2011 (2η Τροποποίηση) 
απόφαση του Περιφερειάρχη Θεσσαλίας για ένταξη 
της πράξης: «"Μελέτη ΣΧΟΟΑΠ Κοινότητας Μακρινί¬ 
τσας Ν. Μαγνησίας στο Επιχειρησιακό Πρόγραμμα 
«Θεσσαλίας-Στερεάς Ελλάδας - Ηπείρου 2007-2013"». 

9. Το με αριθμ. 5641/26-06-2013 έγγραφο του Τμήματος 
Πολεοδομικού Σχεδιασμού του Δήμου Βόλου. 

10. Το με αριθμ. 5641/26-06-2013 (αριθμ. ΔΙΠΕΧΩΣΧ 
Θεσσαλίας 2226/122222/28-09-2013) έγγραφο του Τμή¬ 
ματος Πολεοδομικού Σχεδιασμού του Δήμου Βόλου. 

11. Το με αριθμ. οικ. 2835/171543/09.09.2013 έγγραφό μας. 

12. Το με αριθμ. 7726/09-10-2013 (αριθμ. ΔΙΠΕΧΩΣΧ 
Θεσσαλίας 3184/1964222/09-10-2013) έγγραφο του Τμή¬ 
ματος Πολεοδομικού Σχεδιασμού του Δήμου Βόλου. 

13. Το με αριθμ. 3184/196422/12-12-2013 έγγραφό μας. 

14. Το με αριθμ. 3194/25-04-2014 (αριθμ. ΔΙΠΕΧΩΣΧ 
Θεσσαλίας 1484/78001/28-04-2014) έγγραφο του Τμή¬ 
ματος Πολεοδομικού Σχεδιασμού του Δήμου Βόλου. 


15. Το με αριθμ. 1484/78001/16-06-2014 έγγραφό μας. 

16. Το με αριθμ. 8094/22-10-2014 (αριθμ. ΔΙΠΕΧΩΣΧ 
Θεσσαλίας 3547/218195/23-10-2014) έγγραφο του Τμή¬ 
ματος Πολεοδομικού Σχεδιασμού του Δήμου Βόλου. 

17. Την υπ’ αριθμ. 486/2013 απόφαση του Δημοτικού 
Συμβουλίου Βόλου η οποία ακυρώθηκε με την 310/2014 
μεταγενέστερη σχετική απόφαση του Δημοτικού Συμ¬ 
βουλίου Βόλου. 

18. Την υπ’ αριθμ. 310/2014 απόφαση του Δημοτικού 
Συμβουλίου Βόλου η οποία ακυρώθηκε με την 649/2014 
μεταγενέστερη σχετική απόφαση του Δημοτικού Συμ¬ 
βουλίου Βόλου. 

19. Την υπ’ αριθμ. 649/2014 απόφαση του Δημοτικού 
Συμβουλίου Βόλου περί έγκρισης της κίνησης της δι¬ 
αδικασίας σύνταξης της μελέτης Σχεδίου Χωρικής και 
Οικιστικής Οργάνωσης Ανοικτής Πόλης (ΣΧΟΟΑΠ) Κοι¬ 
νότητας Μακρινίτσας και τον συνοδεύοντα αυτήν χάρτη 
σε κλίμακα 1:100.000 όπου απεικονίζονται τα Διοικητικά 
όρια της Δημοτικής Ενότητας Μακρινίτσας του Δήμου 
Βόλου. 

20. Τις διατάξεις του Ν. 3861/2010 (112 Α') «"Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο διαδίκτυο «Πρόγραμμα Διαύ¬ 
γεια» και άλλες διατάξεις"». 

21. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Δημοσίου κατά τις διατάξεις του άρθρου 90 του 
Π.Δ. 63/2005 (98/Α'), αποφασίζουμε: 

Την κίνηση της διαδικασίας σύνταξης της μελέτης 
«Σχέδιο Χωρικής και Οικιστικής Οργάνωσης Ανοικτής 
Πόλης (ΣΧΟΟΑΠ) της Δ.Ε. (πρώην Κοινότητα) Μακρινί¬ 
τσας του Δήμου Βόλου της Περιφερειακής Ενότητας 
Μαγνησίας», όπως τα όρια της προσδιορίστηκαν με το 
Ν. 2539/1997 (ΦΕΚ 244/Α'/1997) και απεικονίζονται στον 
θεωρημένο αρμοδίως, συνημμένο χάρτη σε κλίμακα 
1:100.000, που αποτελεί αναπόσπαστο στοιχείο της 
απόφασης αυτής. 

Η ισχύς της παρούσας απόφασης, αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να αναρτηθεί στο διαδίκτυο σύμ¬ 
φωνα με την παρ.4 (19ζ) του άρθρου 2 του Ν. 3861/2010. 

Η απόφαση αυτή με το συνημμένο χάρτη να δημοσι- 
ευθεί στην Εφημερίδα της Κυβερνήσεως. 

Λάρισα, 14 Νοεμβρίου 2014 

Η Γενική Γραμματέας 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 05 % 

Αριθμ. 21586/10856 (4) 

Αναγνώριση του δρόμου που συνδέει τους οικισμούς 
Αλυκανά - Κατοστάρι Ζακύνθου ως κύριου Δημοτι¬ 
κού (αρθ. 1 παρ. 2 του Π.Δ. 24/31-5-1985 ΦΕΚ 270/Δ'). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

1. Τον Ν. 3852/2010 (ΦΕΚ 87 Α'/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 139/2010 (ΦΕΚ 232 Α'/27-12-2010) «Οργανισμός 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

3. Την 6932/699/1-2-2011 απόφαση του Γενικού Γραμμα- 
τέα Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου «περί μεταβίβασης αρμοδιοτήτων». 

4. Το Π.Δ. 24/31-5-1985 (ΦΕΚ 270 Δ') και ειδικότερα το 
άρθρο 1 παρ. 2, που αναφέρει την διαδικασία που πρέπει 
να ακολουθηθεί για την αναγνώριση Κοινοτικών οδών 
στις εκτός σχεδίου δόμησης περιοχές. 

5. Την Εγκ.6/2011 της Δ/νσης Οικοδομικών και Κτιριο- 
δομικών Κανονισμών του ΥΠΕΚΑ, σύμφωνα με την οποία 
η αρμοδιότητα αναγνώρισης ως κύριας Δημοτικής ή 
Κοινοτικής οδού (αρθ. 1 παρ. 2 του Π.Δ. 24/31-5-1985) 
είναι της Αποκεντρωμένης Διοίκησης. 

6. Τις διατάξεις των άρθρων 31, 32, 33, 34 του 
Ν. 4030/2011 (ΦΕΚ 249/Α' 25-11-2011). 

7. Την με αρ. πρ. 10336/7938/5-11-2012 ορθή επανάλη¬ 
ψη της απόφασης του Γ.Γ.Α.Δ.Π.Δ.Ε.Ι. για την συγκρό¬ 
τηση των Συμβουλίων Πολεοδομικών Θεμάτων και 


Αμφισβητήσεων (ΣΥ.ΠΟ.Θ.Α.) στην έδρα κάθε Περιφε¬ 
ρειακής Ενότητας της Περιφέρειας Ιονίων Νήσων. 

8. Την από 18-8-2011 αίτηση του Καμήλου - Συνοδινού 
Αντώνη για την αναγνώριση της οδού του θέματος. 

9. Το 2522/1-10-2014 έγγραφο της Δ/νσης Υπηρεσίας 
Δόμησης του Δήμου Ζακύνθου μας διαβιβάστηκε το 
αίτημα του θέματος. 

10. Την υπ’ αριθμ. 357/2012 απόφαση του Δημοτικού 
Συμβουλίου Ζακύνθου με την οποία συνηγορεί στην 
αναγνώριση του συγκεκριμένου δρόμου ως κύριου δη¬ 
μοτικού δεδομένου ότι είναι ο μοναδικός που συνδέει 
τους προαναφερόμενους οικισμούς. 

11. Την θετική γνωμοδότηση του Συμβουλίου Πολε¬ 
οδομικών Θεμάτων και Αμφισβητήσεων (ΣΥ.ΠΟ.Θ.Α.) 
Ν. Ζακύνθου, που διατυπώθηκε στο πρακτικό 7-1 θέμα 
6ο της 29-8-2014 συνεδρίασης, αποφασίζουμε: 

Αναγνωρίζουμε την οδό που συνδέει τους οικισμούς 
Αλυκανά - Κατοστάρι Ζακύνθου, ως κύρια Δημοτική, 
από το σημείο Α' μέχρι το σημείο Δ', όπως αυτή απο- 
τυπώνεται στο απόσπασμα ΓΥΣ 1:5000. 

Το προαναφερόμενο διάγραμμα συνοδεύει και είναι 
αναπόσπαστο μέρος της παρούσας. 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή με τον συνοδευτικό χάρτη να δημο- 
σιευθεί στην Εφημερίδα της Κυβερνήσεως. 

Κέρκυρα, 13 Νοεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33 % 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 1 5 0 0 3 8 3 1 1 1214 

□ 00 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























